PATVIRTINTA

Alytaus lopšelio-darželio „Obelėlė“

direktoriaus 2019 m. kovo 26 d.

įsakymu Nr. V-15

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBŲ PARODOS „SAULUTĖ – MOTUTĖ“**

**NUOSTATAI**

**I. BENDROSIOS NUOSTATOS**

1. Respublikinės ikimokyklinio ir priešmokyklinio amžiaus vaikų kūrybinių darbų parodos (toliau – parodos) nuostatai reglamentuoja parodos tikslą, uždavinius, dalyvius, darbų pateikimo ir organizavimo tvarką.

2. Paroda skirta Saulės dienai (gegužės 3 d.) paminėti, etninės ir istorinės kultūros, susijusios su Saule, puoselėjimui.

**II. TIKSLAI IR UŽDAVINIAI**

3. Tikslas – skatinti ugdytinių kūrybinę raišką perteikiant bei puoselėjant lietuviškas tradicijas .

4. Uždaviniai:

4.1. sudominti vaikus lietuvių liaudies papročiais ir tautosaka;

4.2. skatinti vaikus įgyvendinti kūrybines idėjas, fantazijas, svajones;

4.3. plėtoti vaikų emocinę, socialinę, kultūrinę, meninę patirtį;

4.4.atskleisti save įvairiomis meno priemonėmis ir būdais;

4.5. palaikyti ikimokyklinio ugdymo įstaigų bendradarbiavimą.

**III. DALYVIAI**

5. Parodoje kviečiami dalyvauti respublikos ikimokyklinio ir priešmokyklinio ugdymo įstaigų ugdytiniai ir pedagogai.

**IV. PARODOS ORGANIZAVIMO TVARKA**

6. Parodą organizuoja Alytaus lopšelio-darželio „Obelėlė“ vyresniosios ikimokyklinio ugdymo auklėtojos Lina Giedraitienė ir Roma Krisiulevičienė, vyresnioji logopedė Vida Prašmutaitė.

7. Kūrybinių darbų paroda vyks nuo 2019 m. balandžio 23 d. iki 2019 m. gegužės 15 d. Alytaus lopšelyje-darželyje „Obelėlė“.

8. Nuo gegužės 2 d. iki birželio 15 d. darbai bus eksponuojami Alytaus J. Kunčino viešosios bibiotekos vaikų skyriuje.

9. Kūrybinius darbus siųsti **iki 2018 m. balandžio 17 d**. adresu:

**Alytaus lopšelis-darželis „Obelėlė“**

**Šaltinių g. 3**

**LT- 62346 Alytus**.

10. Parodos nuostatai skelbiami tinklalapyje – www.ikimokyklinis.lt.

**V. REIKALAVIMAI PIEŠINIŲ IR KŪRYBINIŲ DARBŲ PATEIKIMUI**

11. Siunčiami darbai turi atitikti parodos temą.

12. Kūrybiniai darbai gali būti atlikti įvairia technika, formatas neribojamas.

13. Parodai pateikiami individualūs arba bendri darbai ( iki 3 darbų iš vienos įstaigos).

14. Prie kiekvieno darbo turi būti priklijuota/pritvirtinta dalyvio kortelė (priedas Nr. 1) .

**VI. VERTINIMAS**

15. Parodos dalyviai bus apdovanoti organizatoriaus padėkos raštais (išsiųsime el. paštu ).

**VIII. BAIGIAMOSIOS NUOSTATOS**

16. Organizatoriai neatsako už siuntimo metu dingusius, pažeistus ar sugadintus darbus.

17. Darbai autoriams negrąžinami.

18. Parodos organizatoriai pasilieka teisę eksponuoti darbus kitose įstaigose, informaciją apie parodą skelbti interneto erdvėje.

19. Iškilus klausimams konkurso dalyviai gali kreiptis tel. 8 677 22 565, el. p. obelelealytus@gmail.com

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

|  |  |
| --- | --- |
| Autoriaus (arba autorių grupės)  vardas, pavardė, amžius |  |
| Ugdymo įstaigos pavadinimas |  |
| Darbui vadovavusio pedagogo vardas, pavardė |  |